AVES. 
21 
Magna. Magnitudine fere bubonis. Non est nyctea , ut ab initio credidi. 
Nam neque magna satis , neque alba est. 
Rostrum flavum , post mortem albidum ; mandibula inferiore post apicem 
emarginata. Oculi pro mole corporis minores quam in aliis ; iridibus atris , 
margine profunde coeruleis. Pennae setaceae capistri albae , scapo nigro : 
recurvatae nigrae, macula alba una ad basin, duabus ad apicem. 
Cauda longa , semirhombea , fere ut in corvo corace ; rectricibus trede- 
cim, nescio an una deficiente, an una supernumeraria; (cum cura saepius 
numeravi , neque quatuordecim ut olim reperi.) 
Tarsorum plumae niveaie , immaculatae. 
Amplitudo volatus trium pedum et novem pollicum. Longitudo a rostro 
ad caudae extremitatem unius pedis cum novem pollicibus. Cauda pedibus 
extensis longior fere dimidio pede. 
Nares membrana semitectae. Oculi octo linearum diametro. Color in 
universum albus. Pennae medio fuscae. Remiges viginti tres, cinereae, supra 
et infra fasciis fere fuscis. Quarta et quinta longissimae. Prima ut in reliquis 
speciebus serrata. 
Ptectrices longiores quam in aliis visae, similiter fasciatae. Fasciis quinque 
saturate cinereis , puris , i. e. non maculatis aut interruptis. Caudam consti- 
tuunt fere cuneatam, aut rotundatam, aut potius semirliombeam. Capistri 
pennae recurvatae sunt guttatae, nigrae, macula una rotundata alba in uno 
margine , duabus in altero. 
Tibiae albae immaculatae ; tarsi villosi , albi , ad usque apicem fere un- 
guium , papillae in digitis subtus luteae. 
Ao. 1774* d. 17. Dee. occisa; ab initio apud Schwenkium Abbatem servata, 
post ejus mortem a Giinzrothio emta. Ao. 8. mea facta. 
Butalin vocavi , quae vox apud Phaedrum occurrit , et nocturnam avem 
significat. 
Grimauld antiqua gallica vox , noctuam significans. 
Masshuw apud Gesnerum occurrit. 
Aluconem sive Buffonii Hulote esse, vetat magnitudo major, color diver- 
sus iridis , capistrum , pedes immaculati. 
Hanc ipsam saepe in Ducatu Mecklenburgico occurrere, etiam majorem, 
exiguis auriculis instructam, asseveravit mihi Dn. Ansberg 1781. quam etiam 
a se occisam et in Vogeso non raram esse retulit Schroterus , pastor in Schil- 
lersdorf prope Buxovillam. 
Q 
